ທ່ານນາງຄລິນຕັນ ຢ້ຽມຢາມປັກກິ່ງ
ລັດຖະມຸນຕີຕ່າງປະເທດຄລິນຕັນ ແຫ່ງສະຫະລັດ ເດີນທາງໄປຮອດກຸງປັກກິງ ເພື່ອເຈລະຈາດ້ານຍຸດທະສາດ ແລະເສດຖະກິດ ກັບເຈົ້າໜ້າທີ່ຈີນ
ທ່ານນາງຮີນລາຣີ ຄລິນຕັນ ລັດຖະມຸນຕີການຕ່າງປະເທດຂອງສະຫະລັດເດີນທາງໄປຮອດກຸງປັກກິງແລ້ວ ໃນວັນອາທິດມື້ນີ້ ກ່ອນການພົບປະເຈລະຈາກັນໃນລະດັບສູງດ້ານເສດຖະກິດແລະການຊຶ່ງຈະຮວມທັງ ເລື້ອງກຳປັ່ນຣົບຂອງເກົາຫລີໃຕ້ຈົມນ້ຳໄປນັ້ນ ໃນລະຫວ່າງການຢ້ຽມຢາມສະຖານທ່ີບຳລຸງຮັກສາເຮືອບິນ Boeingໃນນະຄອນ Shanghaiໃນຕອນເຊົ້າວັນ ອາທິດມື້ນີ້ ລັດຖະມຸນຕີການຕ່າງປະເທດສະຫະລັດໄດ້ທຳຄວາມກົດດັນຕໍ່ຈີນເພື່ອໃຫ້ອະເມຣິກັນເຂົ້າຫາພາກເສດຖະ ກິດຂອງຈີນໄດ້ຫລາຍຂຶ້ນອີກ ທ່ານນາງຄລິນຕັນໄດ້ກ່າວເນ້ນເຖິງຄວາມສຳຄັນສະຖານະການທ່ີພວກບໍລິສັດລະ ຫວ່າງຊາດແຫ່ງຕ່າງໆຈະສາມາດແຂ່ງຂັນກັນໄດ້ຢ່າງເສຣີແລະຢ່າງເປີດກວ້າງໃນຈີນນັ້ນ ໃນວັນສຸກຜ່ານມານີ້ທ່ີກຸງໂຕກຽວ ທ່ານນາງຄລິນຕັນໄດ້ກ່າວປະນາມເກົາຫລີເໜືອທ່ີເຮັດໃຫ້ກຳປັ່ນຣົບລຳນຶ່ງ ຂອງເກົາຫລີໃຕ້ຈົມນ້ຳໄປນັ້ນແລະທ່ານນາງເຕືອນວ່າ ການທຳການເຄື່ອນໄຫວທ່ີເປັນເກາະຜິດນີ້ມີຜົນກະທົບ ທ່ີຈະຕິດຕາມມາ ເກົາຫລີເໜືອໄດ້ປະຕິເສດຕໍ່ການຮັບຜິດຊອບໃດໆໃນເຫດການດັ່ງກ່າວແລະໃຫ້ຄຳໝັ້ນສັນຍາວ່າ ຈະຕອບໂຕ້ຕໍ່ ການແກ້ແຄ້ນໃດໆ ໃນອັນທ່ີຕົນເອີ້ນວ່າ ເກີດສົງຄາມກັນນັ້ນ